SÚŤAŽNÉ PODKLADY

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)

(„**verejná** **súťaž**“)

/služby/

evidenčné číslo verejnej súťaže:

MK/A/2021/09145

PREDMET ZÁKAZKY

**„Stavebný dozor pre stavbu: KE, Rekonštrukcia a modernizácia cesty II/552 – Slanecká cesta“**

|  |  |
| --- | --- |
| Osoba zodpovedná za vypracovanie súťažných podkladov: | Mgr. Ing. Lucia Cencerová |
| Súťažné podklady schválil: | Ing. Jaroslav Polaček  primátor Mesta Košice |

V Košiciach, dňa 05.03.2021OBSAH

[ČASŤ A. Pokyny pre uchádzačov 5](#_Toc65677394)

[ODDIEL I. Všeobecné informácie 5](#_Toc65677395)

[1. Identifikácia verejného obstarávateľa 5](#_Toc65677396)

[2. Predmet zákazky 5](#_Toc65677397)

[3. Komplexnosť dodávky 6](#_Toc65677398)

[4. Zdroj finančných prostriedkov 7](#_Toc65677399)

[5. Zmluva 7](#_Toc65677400)

[6. Miesto a termín plnenia predmetu zákazky 8](#_Toc65677401)

[7. Oprávnení uchádzači 8](#_Toc65677402)

[8. Predloženie a obsah ponúk 9](#_Toc65677403)

[9. Variantné riešenie 11](#_Toc65677404)

[10. Platnosť ponúk 11](#_Toc65677405)

[11. Náklady na ponuky 11](#_Toc65677406)

[ODDIEL II. Dorozumievanie medzi Verejným obstarávateľom a uchádzačmi alebo záujemcami 11](#_Toc65677407)

[12. Dorozumievanie medzi verejným obstarávateľom a uchádzačmi alebo záujemcami 12](#_Toc65677408)

[13. Dostupnosť súťažných podkladov, Vysvetľovanie a doplnenie súťažných podkladov 13](#_Toc65677409)

[14. Obhliadka miesta dodania predmetu zákazky 13](#_Toc65677410)

[ODDIEL III. Príprava ponuky 13](#_Toc65677411)

[15. Jazyk ponúk 13](#_Toc65677412)

[16. Zábezpeka 13](#_Toc65677413)

[17. Mena a ceny uvádzané v ponukách 15](#_Toc65677414)

[18. Vyhotovenie ponúk 16](#_Toc65677415)

[19. Konflikt záujmov 16](#_Toc65677416)

[ODDIEL IV. Predkladanie ponúk 17](#_Toc65677417)

[20. Spôsob predkladania ponuky 17](#_Toc65677418)

[21. Miesto a lehota na predkladanie ponúk 18](#_Toc65677419)

[22. Stiahnutie/vymazanie pôvodnej ponuky a predloženie novej ponuky 18](#_Toc65677420)

[ODDIEL V. Otváranie a vyhodnotenie ponúk 18](#_Toc65677421)

[23. Otváranie ponúk 18](#_Toc65677422)

[24. Vyhodnotenie splnenia podmienok účasti, vysvetľovanie a vyhodnocovanie ponúk 19](#_Toc65677423)

[25. Dôvernosť procesu verejného obstarávania 21](#_Toc65677424)

[ODDIEL VI. Prijatie ponuky a uzavretie zmluvy 21](#_Toc65677425)

[26. Vyhodnotenie splnenia podmienok účasti úspešného uchádzača a informácia o výsledku hodnotenia ponúk 21](#_Toc65677426)

[27. Uzavretie zmluvy 22](#_Toc65677427)

[ČASŤ B. Opis predmetu zákazky 24](#_Toc65677428)

[1 Základný opis predmetu zákazky 24](#_Toc65677429)

[2 Podrobný opis predmetu zákazky 24](#_Toc65677430)

[3 rozsah poskytovaných služieb stavebno – technického dozoru 27](#_Toc65677431)

[4 Termín plnenia predmetu zákazky 30](#_Toc65677432)

[5 Miesto plnenia predmetu zákazky 30](#_Toc65677433)

[6 Ďalšie požiadavky na predmet zákazky a súvisiace služby 30](#_Toc65677434)

[1 Stanovenie ceny za predmet zákazky 31](#_Toc65677435)

[2 Predloženie ceny za predmet zákazky 31](#_Toc65677436)

[ČASŤ D. Obchodné podmienky 33](#_Toc65677437)

[1 Podmienky uzatvorenia zmluvy 33](#_Toc65677438)

[Časť E. Kritéria hodnotenia ponúk 34](#_Toc65677439)

[1. Kritérium na hodnotenie ponúk 34](#_Toc65677440)

[2. Spôsob vyhodnotenia ponúk 34](#_Toc65677441)

[ČASŤ F Podmienky účasti 35](#_Toc65677442)

[1. Osobné postavenie 35](#_Toc65677443)

[2. Technická alebo odborná spôsobilosť 35](#_Toc65677444)

[SUMARIZÁCIA PRÍLOH SÚŤAŽNÝCH PODKLADOV 40](#_Toc65677445)

[Príloha č. A.1 Krycí list ponuky (vzor) 40](#_Toc65677446)

[Príloha č. A.2 Čestné vyhlásenie o akceptácií podmienok Verejnej súťaže (vzor) 40](#_Toc65677447)

[Príloha č. A.3 Čestné vyhlásenie o neprítomnosti konfliktu záujmov (vzor) 40](#_Toc65677448)

[Príloha č. A.4 Čestné vyhlásenie o vytvorení Skupiny dodávateľov (vzor) 40](#_Toc65677449)

[Príloha č. A.5 Splnomocnenie vedúceho člena Skupiny dodávateľov (vzor) 40](#_Toc65677450)

[Príloha č. A.6 Zoznam odborníkov a zoznam referencií (vzor) 40](#_Toc65677451)

[Príloha č. A.7 Vyhlásenie odborníka (vzor) 40](#_Toc65677452)

[Príloha č. A.8 Súhlas so spracovaním osobných údajov (vzor) 40](#_Toc65677453)

[Príloha č. A.9 Jednotný európsky dokument v zmysle § 39 ZVO 40](#_Toc65677454)

[Príloha č. B.1 Projektová dokumentácia stavby „KE, Rekonštrukcia a modernizácie cesty II/552 – Slanecká cesta“ – zverejnená na webstránke https://josephine.proebiz.com/sk/tender/9851/summary v znení jej neskorších úprav 40](#_Toc65677455)

[Príloha č. C. 1 Návrh uchádzača na plnenie kritéria (vzor) 40](#_Toc65677456)

[Príloha č. C. 2 Cenová tabuľka 40](#_Toc65677457)

[Príloha č. D. 1 Návrh Zmluvy o poskytnutí služieb 40](#_Toc65677458)

ČASŤ A. Pokyny pre uchádzačov



ODDIEL I. Všeobecné informácie

1. Identifikácia verejného obstarávateľa

Názov: **Mesto Košice**

Sídlo: Trieda SNP 48/A, 040 01 Košice

Štatutárny orgán/štatutár: Ing. Jaroslav Polaček, primátor

IČO: 00691135

DIČ: 2021186904

IČ DPH: SK2021186904

Webové sídlo: [www.kosice.sk](http://www.kosice.sk)

(ďalej len „**Verejný obstarávateľ**“)

### Niektoré úkony súvisiace s realizáciou tohto verejného obstarávania realizuje Verejný obstarávateľ prostredníctvom:

Obchodné meno: **Tatra Tender s.r.o.**

Sídlo: Krčméryho 16, 811 04 Bratislava, Slovenská republika

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

Osoba zodpovedná

za vypracovanie súťažných

### podkladov: Mgr. Ing. Lucia Cencerová (ďalej len „**Zodpovedná osoba**“)

1. Predmet zákazky

### Predmetom zákazky je poskytnutie služby stavebno-technického dozoru pre jednotlivé časti stavby „KE, Rekonštrukcia a modernizácia cesty II/552 – Slanecká cesta“ (ďalej len „**Stavba“**):

(i) projekt „KE, Rekonštrukcia a modernizácia cesty II/552 – Slanecká cesta“,

(ii) projekt „Modernizácia zastávok verejnej osobnej dopravy a informačných systémov, Slanecká cesta, Košice“,

(iii) projekt „Cyklistická komunikácia popri Slaneckej ceste II/552, Košice pre Mesto Košice,

ktorá bude realizovaná ako jeden celok.

### Zhotoviteľ Stavby bude vybraný na základe výsledku verejnej súťaže „*KE, Rekonštrukcia a modernizácia cesty II/552 – Slanecká cesta*“ vyhlásenej oznámením o vyhlásení verejného obstarávania, ktoré bolo dňa 02.12.2020 uverejnené v Dodatku k Úradnému vestníku Európskej únie pod číslom 2020/S 235-579155 a dňa 03.12.2020 vo Vestníku verejného obstarávania číslo 255/2020 pod označením 44259 - MSP (ďalej aj ako „**Hlavná zákazka**“).

### Súťažné podklady vrátane projektovej dokumentácie k Hlavnej zákazke sú zverejnené na nasledovnej URL adrese systému JOSEPHINE: <https://josephine.proebiz.com/sk/tender/9851/summary>.

### Stavebný dozor bude zodpovedný za dohľad nad kvalitou a množstvom zrealizovaných prác pre zaistenie bezproblémovej implementácie projektov v súlade s odsúhlasenou projektovou dokumentáciou, časovým harmonogramom a rozpočtom stavby. Z činnosti stavebného dozoru bude vytváraná pravidelná mesačná správa o činnosti (ďalej len „**Predmet zákazky**“). Mesačná správa bude rozdelená na 3 časti, a to podľa jednotlivých projektov.

### Hlavný kód CPV:

71250000-5 Architektonické a inžinierske služby a dozor

### Dodatočné kódy CPV:

71520000-9 Stavebný dozor

71521000-6 Stavebný dozor na stavenisku

71530000-2 Stavebné poradenské služby

71540000-5 Riadenie výstavby

71251000-2 Architektonické služby a stavebný dozor

71315300-2 Služby stavebného dozoru

### Podrobné vymedzenie Predmetu zákazky tvorí Časť B. Opis predmetu zákazky týchto súťažných podkladov.

1. Komplexnosť dodávky

### Uchádzač predloží ponuku na celý Predmet zákazky.

### Verejný obstarávateľ má podľa ustanovenia § 28 ods. 2 ZVO povinnosť v prípade, ak nerozdelí zákazku na časti, odôvodnenie uviesť v oznámení o vyhlásení verejného obstarávania alebo v súťažných podkladoch. V nadväznosti na vyššie uvedenú povinnosť Verejný obstarávateľ uvádza nasledovné odôvodnenie nerozdelenia zákazky na časti:

### Predmet zákazky, ku ktorému má byť stavebno – technický dozor vykonaný, pozostáva zo súboru stavebných prác, ktoré medzi sebou navzájom súvisia, dopĺňajú sa, ovplyvňujú sa a vzájomne na seba nadväzujú. Predmetné stavebné práce tvoria jeden neoddeliteľný technický a funkčný celok. Vzhľadom na skutočnosť, že pre riadnu realizáciu zákazky je nevyhnutná podrobná znalosť projektovej dokumentácie stavby, v rámci ktorej sú naprojektované práce a činnosti, ktoré na seba navzájom vecne, miestne a časovo nadväzujú a tvoria jednu ucelenú časť, nie je možné, resp. vhodné predmet zákazky rozdeliť na jednotlivé časti, pretože jeho prípadným rozdelením na akékoľvek časti by došlo k výraznému sťaženiu, až zmareniu možnosti úspešnej a plynulej realizácie diela ako celku. Na základe uvedeného Verejný obstarávateľ nepovažuje za vhodné deliť aj predmet tejto zákazky – keďže je potrebné zabezpečiť komplexné a v mnohých ohľadoch vzájomne neoddeliteľné služby stavebného dozoru pre jednotlivé časti stavby pri rekonštrukcii a modernizácii cesty II/552 – Slanecká cesta. Okrem iných možných rizík, nerozdelenie predmetu zákazky na časti eliminuje riziko pochybností pri určení zodpovednosti konkrétneho poskytovateľa stavebného dozoru pri škodovej udalosti.

### Ako už bolo uvedené, predmet zákazky spočíva v plneniach a aktivitách, ktoré svojou povahou spolu nevyhnutne súvisia a sú na sebe závislé. Už pri spracovaní projektovej dokumentácie na stavbu, ku ktorej má byť stavebný dozor vykonaný, bolo dielo projektované ako jeden celok a na celú stavbu je vydané jedno stavebné povolenie. Realizácia čiastkových plnení viacerými samostatnými poskytovateľmi by bola po technickej a organizačnej stránke komplikovaná, zvýšilo by sa riziko navýšenia dodatočných nákladov, ohrozilo sa dodržiavanie harmonogramu a termínov a najmä by sa výrazne oslabila pozícia Verejného obstarávateľa z hľadiska držania záruk za výsledok ako celok.

### Ďalej ku komplexnosti dodávky uvádzame, že na celý projekt stavby bude vedené aj jedno kolaudačné konanie. Pri procesu kolaudácie stavby by tak mohli nastať problémy, keďže môže byť odopreté vydanie kolaudačného rozhodnutia ak nie je zaistená bezpečnosť a ochrana zdravia ľudí a životného prostredia – čo bude hodnotené ako jeden celok pre celú stavbu v zmysle vydaného stavebného povolenia, za čo bude mať okrem iného zodpovednosť vybraný dodávateľ stavebno – technického dozoru. Verejný obstarávateľ pri posudzovaní vhodnosti rozdelenia zákazky vychádzal aj z dostupnej judikatúry a výkladovej praxe, napr. z rozhodnutia českého Najvyššieho správneho súdu (62 Af 7/2010), z ktorého vyplýva, že rozdelenie verejnej zákazky na časti prichádza do úvahy vtedy, pokiaľ plnenie v rámci jednotlivých častí bude plnenie svojím charakterom odlišné a naopak rozdelenie verejnej zákazky na časti nebude vhodné vtedy, pokiaľ bude predmet zákazky tvorený plneniami navzájom sa neodlišujúcimi alebo plneniami, ktoré na seba úzko nadväzujú. **Keďže predmetom zákazky je poskytovanie služieb, ktoré na seba úzko nadväzujú, nie je vhodné rozdelenie predmetu zákazky na časti.**

Vo výkladovom stanovisku ÚVO č. 2/2018 sa uvádza, že (cit.) „*pri konkrétnych prípadoch môžu existovať aj dôvody technického charakteru, ktoré neumožňujú alebo sťažujú rozdelenie zákazky na časti. Existujú rôzne dôvody, ktoré môžu brániť rozdeleniu zákazky.“*

Verejný obstarávateľ posúdil všetky vyššie uvedené okolnosti, pričom dospel k záveru, že delenie predmetu zákazky nie je účelné, naopak bolo by výrazne kontraproduktívne, a to najmä z dôvodov, že:

1. stavba bola projektovaná ako celok a rovnako je na stavbu ako celok vydané jedno stavebné povolenie;
2. rozdelenie zákazky na fragmenty by pri ich realizácii spôsobovalo časové, personálne, organizačné a právne prekážky, ktoré by sťažovali realizáciu diela;
3. rozdelením zákazky by sa oslabila pozícia Verejného obstarávateľa z hľadiska držania záruky za výsledok ako celok a z hľadiska praktickej možnosti vymáhania zodpovednosti u zhotoviteľov;
4. všetky objekty a stavebné činnosti v rámci zákazky sú previazané aj technicky a vzájomne súvisia;

a keďže rozdelenie predmetu zákazky je na mieste vtedy, pokiaľ plnenie v rámci jednotlivých častí bude svojim charakterom odlišné a navzájom nesúvisiace, čo však nie je aplikovateľné v prípade tejto zákazky, keďže všetky činnosti, ktoré sú predmetom tejto zákazky spolu súvisia a na seba nadväzujú, tak Verejný obstarávateľ konštatoval, že nie sú naplnené predpoklady na to, aby bola zákazka rozdelená na časti a zákazku zadáva ako jeden celok.

1. Zdroj finančných prostriedkov

### 

### Predmet zákazky „*Stavebný dozor pre stavbu: KE, Rekonštrukcia a modernizácia cesty II/552 – Slanecká cesta*“ má byť z časti 85 % financovaný formou nenávratného finančného príspevku poskytnutého Verejnému obstarávateľovi zo strany Ministerstva investícií, regionálneho rozvoja a informatizácie Slovenskej republiky (ďalej len „**Poskytovateľ NFP**“) v rámci operačného programu Integrovaný regionálny operačný program, z časti 10 % zo štátneho rozpočtu Slovenskej republiky a z časti 5 % z vlastných prostriedkov Verejného obstarávateľa.

### Za účelom financovania majú byť medzi Verejným obstarávatľom a Poskytovateľom NFP uzatvorené tri samostatné zmluvy o poskytnutí nenávratného finančného príspevku (ďalej jednotlivo „**Zmluva o NFP**“ a spoločne „**Zmluvy o NFP**“) na realizáciu projektov:

### „KE, Rekonštrukcia a modernizácia cesty II/552 – Slanecká cesta“,

### „Modernizácia zastávok verejnej osobnej dopravy a informačných systémov, Slanecká cesta, Košice“,

### „Cyklistická komunikácia popri Slaneckej ceste II/552, Košice“.

1. Zmluva

### Výsledkom verejnej súťaže bude Zmluva o poskytnutí služieb uzatvorená v zmysle ust. 269 ods. 2 zákona č. 513/1991 Zb. Obchodný zákonník v znení neskorších predpisov s primeraným použitím zákona č. 343/2015 Z. z. o verejnom obstarávaní a o zmene a doplnení niektorých zákonov, a to medzi Verejným obstarávateľom a úspešným uchádzačom (ďalej „**Zmluva**“).

### Obsah Zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

5.3 Keďže Verejný obstarávateľ nedisponuje vlastnými prostriedkami na financovanie predmetu zákazky   
v celom rozsahu, podmienkou účinnosti Zmluvy uzavretej s úspešným uchádzačom je schválenie výsledku tejto verejnej súťaže Poskytovateľom NFP. Odkladacia podmieka účinnosti Zmluvy je podrobne upravená v jej texte (vzor Zmluvy tvorí prílohu D.1 týchto súťažných podkladov).

1. Miesto a termín plnenia predmetu zákazky

### 

### Miesto plnenia predmetu zákazky: cesta II/552, okres Košice IV, katastrálne územie Jazero. Bližšie podľa projektovej dokumentácie, ktorá je prílohou súťažných podkladov.

### Predpokladaný termín plnenia predmetu zákazky: do **25 mesiacov** odo dňa nadobudnutia účinnosti Zmluvy.

1. Oprávnení uchádzači

### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“) .

### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tejto Verejnej súťaže. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy č. A.5 týchto súťažných podkladov.

### V prípade, ak je uchádzačom Skupina dodávateľov, takýto uchádzač je povinný tiež predložiť zmluvu podľa bodu 7.4 nižšie alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov.

### V prípade, ak bude ponuka Skupiny dodávateľov vyhodnotená ako úspešná, táto Skupina dodávateľov je povinná najneskôr do podpisu Zmluvy, ktorá bude výsledkom tohto Verejného obstarávania, uzatvoriť medzi sebou písomnú zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná a musí obsahovať minimálne:

1. plnú moc jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením Zmluvy, ktorá bude výsledkom Verejného obstarávania. Táto plná moc musí byť neoddeliteľnou súčasťou zmluvy o združení;
2. opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení Predmetu zákazky; a
3. ustanovenie o tom, že všetci členovia Skupiny dodávateľov zodpovedajú za záväzky združenia voči Verejnému obstarávateľovi spoločne a nerozdielne.

7.5 Uchádzač nemôže byť v tom istom postupe zadávania zákazky samostatným uchádzačom a zároveň členom Skupiny dodávateľov, ktorá predkladá ponuku ako iný uchádzač. Verejný obstarávateľ vylúči uchádzača, ktorý je súčasne členom Skupiny dodávateľov.

1. Predloženie a obsah ponúk

### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom Skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom Skupiny dodávateľov.

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe prostredníctvom systému JOSEPHINE spôsobom uvedeným v bode 20 tejto časti súťažných podkladov a v lehote uvedenej v bode 21.3 tejto časti súťažných podkladov.

### **Súčasťou ponuky musia byť nasledujúce doklady / dokumenty:**

* + 1. Identifikácia uchádzača /krycí list ponuky

1. obchodný názov, sídlo uchádzača, identifikačné číslo uchádzača (každého člena skupiny dodávateľov v prípade Skupiny dodávateľov),
2. identifikáciu Verejnej súťaže, do ktorej sa ponuka predkladá s uvedením názvu Predmetu zákazky,
3. kontaktnú osobu uchádzača (meno, priezvisko, tel. číslo, e-mail),
4. zoznam dokumentov predložených v ponuke,
5. identifikácia obchodného tajomstva, resp. dôverných informácií (ak sú) v súlade s bodom 25.2 tejto časti súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie). Ako vzor krycieho listu uchádzač môže použiť vzor uvedený v Prílohe č. A.1 súťažných podkladov.).
   * 1. Doklady a dokumenty na preukázanie splnenia podmienok účasti požadované v Časti III.1 Oznámenia o vyhlásení verejného obstarávania na predmet tejto zákazky uverejnenom vo Vestníku verejného obstarávania (ďalej „**Oznámenie**“) v podrobnosti podľa Časti F. Podmienky účasti týchto súťažných podkladov, t. j. všetky doklady a dokumenty, ktorými preukazuje splnenie podmienok účasti týkajúcich sa osobného postavenia a doklady   
        a dokumenty, ktorými preukazuje splnenie podmienok účasti technickej alebo odbornej spôsobilosti (na preukázanie podmienok účasti technickej spôsobilosti môže uchádzač použiť vzor podľa Prílohy č. A.6 – Zoznam odborníkov a zoznam referencií (vzor) a Prílohy č. A.7 – Vyhlásenie odborníka (vzor)). Vyhlásenie odborníka uchádzač doplní o súhlas na spracovanie osobných údajov odborníka podľa Prílohy č. A.8 - Súhlas so spracovaním osobných údajov (vzor)).
     2. Zoznam subdodávateľov s uvedením predmetu a podielu subdodávok a doklady preukazujúce, že subdodávateľ v ňom uvedený spĺňa podmienky účasti týkajúce sa osobného postavenia podľa § 32 ZVO a neexistujú u neho dôvody na vylúčenie uvedené v § 40 ods. 6 písm. a) až h) a ods.7 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
     3. Návrh zmluvy vypracovaný podľa Prílohy č. D.1 Obchodné podmienky týchto súťažných podkladov spolu s prílohami, bližšie špecifikovanými v návrhu Zmluvy. Ostatné prílohy Zmluvy budú do Zmluvy doplnené podľa ponuky úspešného uchádzača v rámci postupu pred uzatvorením Zmluvy podľa bodu 27 tejto časti súťažných podkladov.
     4. Návrh na plnenie kritéria predložený formou vyplnenej tabuľky podľa vzoru v Prílohe C. 1 Návrh uchádzača na plnenie kritéria (vzor) týchto súťažných podkladov a vyplnená cenová tabuľka podľa prílohy č. C.2 Cenová tabuľka.
     5. Čestné vyhlásenie uchádzača o súhlase s podmienkami Verejnej súťaže obsahujúci okrem iného aj identifikáciu osoby, ktorej služby alebo podklady využil pri jej vypracovaní (ak ponuku uchádzač nevypracoval sám) a vyhlásenie uchádzača o pravdivosti a úplnosti všetkých dokladov a údajov uvedených v ponuke, ktorého vzor tvorí Prílohu č. A.2 týchto súťažných podkladov.
     6. Čestné vyhlásenie uchádzača o neprítomnosti konfliktu záujmov vypracované podľa Prílohy A.3 týchto súťažných podkladov.
     7. Doklad o zložení zábezpeky podľa bodu 16 tejto časti súťažných podkladov vo forme stanovenej v bode 8.6 tejto časti súťažných podkladov.
     8. Kópia ponuky na zverejnenie bez dokladov a dokumentov podľa bodu 8.3.2 a dokladov preukazujúcich splnenia podmienok subdodávateľmi v zmysle 8.3.3 vyššie vyššie vo vyhotovení, ktoré umožní nezverejnenie dôverných informácií v súlade s bodom 8.9 tejto časti súťažných podkladov nižšie.

### Každá z vyššie uvedených častí ponuky (pokiaľ z bodov 8.5 alebo 8.6 tejto časti súťažných podkladov nevyplýva inak) musí byť:

### v prípade:

### dokumentu vydaného uchádzačom - **podpísaná uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných,

### dokumentu, ktorý uchádzač nevydáva a nejedná sa o doklad uvedený v bode 8.3.2 alebo 8.3.3 tejto časti súťažných podkladov a - **podpísaná treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“) a **vložená** do systému JOSEPHINE spôsobom uvedeným v bode 20 tejto časti súťažných podkladov.

### Doklady a dokumenty uvedené v bode 8.3.2 a 8.3.3 tejto časti súťažných podkladov, **ktorými uchádzač preukazuje splnenie podmienok účasti osobného postavenia podľa ustanovenia § 32 ZVO za seba a svojich subdodávateľov**, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď:

### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### V prípade poskytnutia zábezpeky formou bankovej záruky alebo poistenia záruky, uchádzač v ponuke predloží doklad o zložení bankovej záruky, resp. poistenia záruky podľa bodu 8.3.8 tejto časti súťažných podkladov v ponuke buď vo forme:

### elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

### prostej kópie bankovej záruky, resp. poistenia záruky a zároveň samostatne doručí originál záručnej listiny resp. poistenia záruky (notársky overená kópia nie je postačujúca) na adresu Tatra Tender s.r.o., Krčméryho 16, 811 04 Bratislava v súlade s bodom 21 tejto časti súťažných podkladov.

### V prípade zloženia finančných prostriedkov na bankový účet Verejného obstarávateľa sa odporúča, aby uchádzač v ponuke predložil výpis z bankového účtu, resp. iný doklad potvrdzujúci skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie ponúk.

### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 8.4 vyššie alebo pravdivosti informácií v nich uvedených, Verejný obstarávateľ si vyhradzuje právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.5 vyššie.

### Na zabezpečenie ochrany osobných údajov a dôverných informácií tvoriacich obsah ponuky, uchádzač elektronicky predloží aj kópiu časti ponuky podľa bodu 8.3.9 tejto časti súťažných podkladov vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle Noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

1. Variantné riešenie

### Neumožňuje sa predložiť variantné riešenie.

1. Platnosť ponúk

### Ponuky zostávajú platné počas lehoty viazanosti ponúk stanovenej do 31.12.2021.

### V prípade predĺženia procesu verejného obstarávania z objektívnych dôvodov, sa uchádzačom oznámi predĺženie lehoty viazanosti ponúk formou elektronickej komunikácie v systéme JOSEPHINE.

### Lehota viazanosti ponúk (vrátane jej predĺženia) nepresiahne 12 mesiacov od uplynutia lehoty na predkladanie ponúk.

1. Náklady na ponuky

### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

### **Ponuky doručené spôsobom uvedeným v bode 20 tejto časti súťažných podkladov a predložené v lehote na predkladanie ponúk podľa bodu 21.3 tejto časti súťažných podkladov sa uchádzačom nevracajú.** Zostávajú ako súčasť dokumentácie o Verejnej súťaži.

ODDIEL II. Dorozumievanie medzi Verejným obstarávateľom a uchádzačmi alebo záujemcami

1. Dorozumievanie medzi verejným obstarávateľom a uchádzačmi alebo záujemcami

### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku.

### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Verejným obstarávateľom a uchádzačmi, resp. záujemcami, počas celého procesu verejného obstarávania.

### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### Microsoft Internet Explorer verzia 11.0 a vyššia,

### Mozilla Firefox verzia 13.0 a vyššia,

### Google Chrome, alebo

### Microsoft Edge.

### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s Verejným obstarávateľom.

### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Verejnému obstarávateľovi. Takáto zásielka sa považuje za doručenú Verejnému obstarávateľovi okamihom jej odoslania v systému JOSEPHINE v súlade s funkcionalitou systému.

### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty (i) v príslušnej časti zákazky v systéme JOSEPHINE a (ii) v profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie.

### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. JOSEPHINE).

1. Dostupnosť súťažných podkladov, Vysvetľovanie a doplnenie súťažných podkladov

### Adresa stránky, kde je možný prístup k dokumentácii Verejného obstarávania: https://josephine.proebiz.com/

### V profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“) sa bude nachádzať odkaz na verejný portál systému JOSEPHINE, kde sú všetky informácie verejne k dispozícii.

### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

1. Obhliadka miesta dodania predmetu zákazky

### 

### Organizovaná obhliadka miesta realizácie predmetu zákazky sa z dôvodu bezpečnosti a opatrení proti šíreniu ochorenia COVID-19 zo strany Verejného obstarávateľa nerealizuje. Záujemcom je k dispozícii projektová dokumentácia diela a obhliadku miesta realizácie predmetu zákazky si môžu podľa nej vykonať samostatne. V prípade otázok k projektovej dokumentácii diela alebo k miestu realizácie predmetu zákazky môže záujemca využiť inštitút žiadosti o vysvetlenie súťažných podkladov.

ODDIEL III. Príprava ponuky

1. Jazyk ponúk

### Ponuky, doklady a dokumenty v nich predložené sa predkladajú v štátnom jazyku Slovenskej republiky.

### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. Zábezpeka

### Verejný obstarávateľ vyžaduje na zabezpečenie ponuky zloženie zábezpeky vo výške **10.000,- EUR** (slovom „**desaťtisíc euro**“).

### Zábezpeku je možné zložiť:

#### Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Ak bankovú záruku vystaví zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka okrem záručnej listiny vyhotovenej v českom jazyku. Doba platnosti bankovej záruky musí byť určená v bankovej záruke minimálne do uplynutia lehoty viazanosti ponúk, t. j. 31.12.2021 (resp. predĺženej lehoty viazanosti).

Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa vo verejnej súťaži s názvom **Stavebný dozor pre stavbu: KE, Rekonštrukcia a modernizácia cesty II/552 – Slanecká cesta, pričom v texte bankovej záruky musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená.**

Banka predĺži platnosť bankovej záruky v prípade, že bola lehota viazanosti ponúk predĺžená. Banka sa musí bezpodmienečne zaviazať zaplatiť na účet Verejného obstarávateľa pohľadávku krytú bankovou zárukou na základe prvej výzvy Verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi. V prípade poskytnutia zábezpeky formou bankovej záruky, uchádzač predloží bankovú záruku **vo forme a spôsobom uvedeným v ustanovení bodu 8.6 tejto časti súťažných podkladov**.

#### Poskytnutím poistenia záruky za uchádzača

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Verejný obstarávateľ. Ak poistenie záruky vystaví zahraničná poisťovňa, ktorá nemá pobočku na území Slovenskej republiky, listina vyhotovená zahraničnou poisťovňou v štátnom jazyku krajiny sídla takejto poisťovne musí byť zároveň doložená úradným prekladom do slovenského jazyka okrem listiny vyhotovenej v českom jazyku.

Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk, t. j. do 31.12.2021 (resp. predĺženej lehoty viazanosti).

Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tejto verejnej súťaži s názvom **Stavebný dozor pre stavbu: KE, Rekonštrukcia a modernizácia cesty II/552 – Slanecká cesta, pričom v texte dokladu vystaveného poisťovňou musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená**.

Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne zaviazať zaplatiť na účet Verejného obstarávateľa pohľadávku krytú poistením záruky na základe prvej výzvy Verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi. V prípade poskytnutia zábezpeky formou poistenia záruky, uchádzač predloží doklad vystavený poisťovňou **vo forme a spôsobom uvedeným v ustanovení bodu 8.6 tejto časti súťažných podkladov.**

#### Zložením finančných prostriedkov na bankový účet Verejného obstarávateľa

V prípade zloženia finančných prostriedkov na bankový účet Verejného obstarávateľa musia byť zložené na účet:

1. Názov banky: Prima banka Slovensko, a.s.
2. IBAN kód: SK 11 5600 0000 0004 4248 4014
3. SWIFTová adresa banky: KOMASK2X
4. Variabilný symbol: 7123510
5. Poznámka: **Stavebný dozor Slanecká cesta a IČO [*uchádzač doplní svoje IČO*]**

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie ponúk.

### Ak nebude platná banková záruka alebo doklad o poistení záruky súčasťou ponuky uchádzača, prípadne nebudú zložené finančné prostriedky na účte Verejného obstarávateľa v zmysle bodu 16.2.3 vyššie, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO.

Ak banková záruka alebo poistenie záruky bude súčasťou elektronickej ponuky a v lehote na predkladanie ponúk nebude doručený originál záručnej listiny, resp. originál dokladu o poistení záruky na adresu Verejného obstarávateľa uvedenú v bode 21.2 týchto súťažných podkladov (neplatí pre prípad elektronicky vyhotovenej bankovej záruky alebo poistenia záruky), Verejný obstarávateľ požiada uchádzača o doručenie originálu v lehote 5 pracovných dní odo dňa doručenia žiadosti Verejného obstarávateľa prostredníctvom systému JOSEPHINE. Ak uchádzač originál záručnej listiny, resp. originál dokladu o poistení záruky v tejto lehote nedoručí, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO.

### Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

### Verejný obstarávateľ uvoľní alebo vráti uchádzačovi zábezpeku do siedmich dní odo dňa:

#### uplynutia lehoty viazanosti ponúk,

#### márneho uplynutia lehoty na doručenie námietky, ak ho Verejný obstarávateľ vylúčil z verejného obstarávania, alebo ak Verejný obstarávateľ zruší použitý postup zadávania zákazky,

#### uzavretia zmluvy.

### Zábezpeka prepadne v prospech Verejného obstarávateľa, ak uchádzač v lehote viazanosti ponúk:

#### odstúpi od svojej ponuky, alebo

#### neposkytne súčinnosť alebo odmietne uzavrieť Zmluvu v súlade s § 56 ods. 8 až 15 ZVO.

1. Mena a ceny uvádzané v ponukách

### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý Predmet zákazky a musí byť v súlade s pokynmi uvedenými v ostatných častiach súťažných podkladov, najmä tak v časti C. Spôsob určenia ceny.

### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie Predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo Zmluvy, pričom do svojich ponukových cien a nákladov zahrnie všetky náklady spojené s plnením Predmetu zákazky.

### Uchádzačom navrhovaná zmluvná cena bude vyjadrená v mene EUR. Celková cena ako aj každá z cenových položiek musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať jednotkovú cenu každej z položiek a celkovú cenu predmetu zákazky, t. j. súčet všetkých položiek, ako aj ďalšie náležitosti uvedené v Časti C. Spôsob určenia ceny.

1. Vyhotovenie ponúk

### Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

1. Konflikt záujmov

### Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy A.3 tejto časti súťažných podkladov.

### Uchádzač, resp. záujemca je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

ODDIEL IV. Predkladanie ponúk

1. Spôsob predkladania ponuky

### Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 8.6.2 tejto časti súťažných podkladov), Verejný obstarávateľ na ňu nebude prihliadať.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

#### nedodržal určený spôsob komunikácie,

#### obsah jeho ponuky nie je možné sprístupniť alebo

#### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

#### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,

#### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

#### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,

#### počkaním na autentifikačný kód, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. **Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.**

### Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Požiadavka Verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Ponuka je do systému JOSEPHINE vložená vo chvíli dokončenia spracovania obálky (priebeh spracovávania systému znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia.

### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). Ponuka uchádzača predložená po uplynutí lehoty na predkladanie ponúk sa neotvorí.

### Ak ponuka obsahuje dôverné informácie definované v bode 25 tejto časti súťažných podkladov, uchádzač ich v ponuke viditeľne označí v súlade s bodom 8.9 tejto časti súťažných podkladov.

1. Miesto a lehota na predkladanie ponúk

### Ponuky sa predkladajú v súlade s podmienkami bodu 20 tejto časti súťažných podkladov.

### 

### Ak uchádzač v ponuke predkladá v zmysle bodu 8.6.2 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 21.2.1. nižšie, pričom obal musí obsahovať nasledovné údaje:

#### adresu: Tatra Tender s.r.o., Krčméryho 16, 811 04 Bratislava,

#### adresu uchádzača (názov alebo obchodné meno a adresu sídla alebo miesta podnikania),

#### označenie „**Verejná súťaž – Stavebný dozor Slanecká cesta – doklad o zložení zábezpeky - neotvárať**“.

### Lehota na predkladanie ponúk je uvedená v Oznámení.

1. Stiahnutie/vymazanie pôvodnej ponuky a predloženie novej ponuky

### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk prostredníctvom funkcionality webovej aplikácie JOSEPHINE. Uchádzač pri zmene a odvolaní ponuky postupuje tak, že pôvodnú ponuku vymaže, resp. stiahne (kliknutím na tlačidlo „Stiahnuť ponuku“) a predloží novú ponuku.

### Predloženie novej časti ponuky je možné vykonať odvolaním pôvodnej časti ponuky na základe žiadosti uchádzača predloženej prostredníctvom funkcionality webovej aplikácie JOSEPHINE a doručením novej časti ponuky v lehote na predkladanie ponúk podľa bodu 21.3 tejto časti súťažných podkladov.

ODDIEL V. Otváranie a vyhodnotenie ponúk

1. Otváranie ponúk

### Otváranie ponúk vykoná komisia tak, že najskôr overí neporušenosť ponuky a následne ju otvorí sprístupnením jej obsahu.

### Lehota na otváranie ponúk je uvedená v Oznámení.

### Otváranie ponúk komisiou bude v zmysle § 52 ods. 2 ZVO verejné. Otváranie ponúk sa uskutoční elektronicky - online. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

### On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení ponúk budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov vo verejnej súťaži. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá bude obsahovať údaje zverejnené na otváraní ponúk podľa bodu 23.3 tejto časti súťažných podkladov.

### Po otvorení ponúk komisia vykoná všetky úkony podľa ZVO a v súlade ustanovením bodu 24 tejto časti súťažných podkladov.

1. Vyhodnotenie splnenia podmienok účasti, vysvetľovanie a vyhodnocovanie ponúk

### 24.1 Verejný obstarávateľ bude na vyhodnotenie ponúk aplikovať postup v zmysle druhej vety § 66 ods. 7 ZVO v spojení s príslušnými časťami § 55 ods. 1 ZVO, **tzv. super reverznú verejnú súťaž**. Verejný obstarávateľ teda bude vyhodnocovať ponuku uchádzača z hľadiska splnenia podmienok účasti ako aj splnenia požiadaviek na predmet zákazky iba v prípade uchádzača, ktorý sa umiestnil na prvom mieste v poradí po vyhodnotení kritérií na vyhodnotenie ponúk.

### 24.2 Vyhodnocovanie ponúk je neverejné.

### 24.3 Verejný obstarávateľ najprv vyhodnocuje ponuky na základe údajov uvedených v ich návrhu na plnenie kritérií podľa kritérií na hodnotenie ponúk uvedených v Oznámení a spôsobom určeným v Časti F. Kritériá na hodnotenie ponúk týchto súťažných podkladov, ktoré sú nediskriminačné a podporujú hospodársku súťaž.

### 24.4 Ceny uvedené v ponukách uchádzačov sa budú vyhodnocovať v euro. Hodnotené budú ceny **s DPH.**

### 24.5 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### 24.6 V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 1/2021 zo dňa 05.02.2021.

### 24.7 Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

### 24.8 Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

### 24.9 Uchádzač bude písomne upovedomený o vylúčení jeho ponuky zo súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### 24.10 Komisia ďalej po vyhodnotení ponúk na základe kritérií na vyhodnotenie ponúk posudzuje splnenie podmienok účasti a vyhodnotenie ponúk. Posudzovanie komisiou je neverejné.

### 24.11 Keďže Verejný obstarávateľ vyhodnocuje splnenie podmienok účasti a ponuky z hľadiska splnenia požiadaviek na predmet zákazky po vyhodnotení ponúk na základe kritéria na hodnotenie ponúk, v súlade s ustanovením § 55 ods. 1 ZVO vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky spôsobom ustanoveným v tomto bode 24 tejto časti súťažných podkladov.

### 24.12 Verejný obstarávateľ posudzuje splnenie podmienok účasti v súlade s Oznámením a časťou D. Podmienky účasti uchádzačov súťažných podkladov. Posúdenie splnenia podmienok účasti uchádzačov bude založené na posúdení splnenia podmienok týkajúcich sa:

### 24.12.1 osobného postavenia uchádzača podľa § 32 ZVO,

### 24.12.2 podmienok technickej alebo odbornej spôsobilosti uchádzača podľa § 34 až § 36 ZVO.

### 24.13 Splnenie podmienok účasti uchádzačov v súťaži sa bude posudzovať na základe dokladov a dokumentov predložených podľa požiadaviek uvedených v časti III.1) Oznámenia a časti D. Podmienky účasti uchádzačov súťažných podkladov. Jednotným európskym dokumentom pre verejné obstarávanie (JED) môže uchádzač predbežne nahradiť doklady na preukázanie splnenia podmienok účasti určené Verejným obstarávateľom, spôsobom podľa § 39 ZVO (podrobnejšie inštrukcie sú v Prílohe č. A.9 týchto súťažných podkladov a na web stránke Úradu pre verejné obstarávanie: <https://www.uvo.gov.sk/jednotny-europsky-dokument-pre-verejne-obstaravanie-602.html>). **Verejný obstarávateľ obmedzuje informácie požadované v JED na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α Globálny údaj pre všetky podmienky účasti).**

### 24.14 Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak Verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do:

### 24.14.1 dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

### 24.14.2 piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.14.1 vyššie.

### 24.15 Verejný obstarávateľ písomne požiada uchádzača, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie.

### Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO Verejný obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti nahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti.

### 24.16 Verejný obstarávateľ vyhodnotí splnenie podmienok účasti v súlade s ustanoveniami § 40 ZVO.

### 24.17 Verejný obstarávateľ vylúči zo súťaže uchádzača, ak bude naplnená niektorá z podmienok uvedených v ustanovení § 40 ods. 6 ZVO.

### 24.18 Uchádzač bude písomne upovedomený o jeho vylúčení zo súťaže z dôvodu nesplnenia podmienok účasti s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

### 24.19 Komisia ďalej vyhodnocuje ponuky z hľadiska splnenia požiadaviek Verejného obstarávateľa na predmet zákazky. Komisia posúdi zloženie zábezpeky.

### 24.20 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### 24.21 Komisia akceptuje iba ponuky, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú z verejnej súťaže vylúčené v súlade s § 53 ods. 5 Zákona. Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

1. Dôvernosť procesu verejného obstarávania

### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

#### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu) a

#### z obsahu ponuky bude nepochybne jasné, ktoré informácie považuje uchádzač za dôverné.

V opačnom prípade Verejný obstarávateľ zverejní v profile Verejného obstarávateľa na webovej stránke Úradu pre verejné obstarávanie (ďalej len „**profil**“) kompletnú ponuku, pričom Verejný obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre Verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

### Po uzavretí Zmluvy Verejný obstarávateľ zverejní v profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, Zmluvu a každú jej zmenu. Po skončení alebo zániku Zmluvy Verejný obstarávateľ zverejní v profile sumu skutočne uhradeného plnenia zo Zmluvy a informácie a dokumenty, o ktorých to ustanovuje ZVO.

ODDIEL VI. Prijatie ponuky a uzavretie zmluvy

1. Vyhodnotenie splnenia podmienok účasti úspešného uchádzača a informácia o výsledku hodnotenia ponúk

### Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutoční po vyhodnotení ponúk, verejný obstarávateľ po vyhodnotení ponúk vyhodnotí splnenie podmienok účasti uchádzačom, ktorý sa umiestnil na prvom mieste v poradí v súlade s § 55 ods. 1 ZVO.

### Ak dôjde k vylúčeniu uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO.

### Verejný obstarávateľ po vyhodnotení ponúk, po skončení postupu podľa bodu 26.1 a 26.2 vyššie a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o výhodách prijatej ponuky alebo ponúk a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia ponúk preukazuje Verejný obstarávateľ.

1. Uzavretie zmluvy
   1. 1. Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzavretá do lehoty stanovenej Verejným obstarávateľom v súlade so ZVO, ak bol na jej uzavretie písomne vyzvaný.
      2. Ak úspešný uchádzač odmietne uzavrieť Zmluvu alebo nie sú splnené povinnosti podľa bodu 27.1. tejto časti súťažných podkladov, Verejný obstarávateľ môže uzavrieť Zmluvu s uchádzačom, ktorý sa umiestnil ako druhý v poradí.
      3. Ak uchádzač, ktorý sa umiestnil ako druhý v poradí odmietne uzavrieť Zmluvu, neposkytne Verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, Verejný obstarávateľ môže uzavrieť Zmluvu s uchádzačom, ktorý sa umiestnil ako tretí v poradí.

### Uchádzač, ktorý sa umiestnil ako tretí v poradí, je povinný poskytnúť Verejnému obstarávateľovi riadnu súčinnosť, potrebnú na uzavretie Zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

### Verejný obstarávateľ neuzavrie Zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

### Verejný obstarávateľ vyžaduje, aby úspešný uchádzač v Zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu Zmluvy najneskôr pred jej podpisom.

### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

27.8 Keďže Verejný obstarávateľ pri vyhlásení tejto Verejnej súťaže vychádzal z predpokladu, že Predmet zákazky bude z väčšej časti financovaný z nenávratných finančných príspevkov poskytnutých Verejnému obstarávateľovi na základe Zmlúv o NFP, považuje za neuzatvorenie jednej alebo viacerých Zmlúv o NFP za zmenu okolností, za ktorých bola táto Verejná súťaž vyhlásená a je dôvodom na jej zrušenie. Rovnako Verejný obstarávateľ pri vyhlásení Verejnej súťaže s ohľadom na podmienky operačného programu vychádzal z predpokladu, že Zmluva o dielo na zhotovenie Stavby bude uzatvorená tak, aby bolo možné dielo/Stavbu s ohľadom na lehotu plnenia dokončiť najneskôr do 30. júna 2023. Keďže Zmluva, ktorá má byť výsledkom tejto Verejnej súťaže vecne súvisí s realizáciou Stavby, v prípade, ak by nastala situácia, že Zmluva o dielo na zhotovenie Stavby nebude môcť byť uzatvorená, bude táto skutočnosť znamenať zmenu okolností, za ktorých bolo vyhlásené toto Verejné obstarávanie a bude znamenať dôvod na zrušenie tejto Verejnej súťaže.

Prílohy Časti A. Pokyny pre uchádzačov súťažných podkladov

Príloha č. A.1 Krycí list ponuky (vzor)

Príloha č. A.2 Čestné vyhlásenie o akceptácií podmienok Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. A.6 Zoznam odborníkov a zoznam referencií (vzor)

Príloha č. A.7 Vyhlásenie odborníka (vzor)

Príloha č. A.8 Súhlas so spracovaním osobných údajov (vzor)

Príloha č. A.9 Jednotný európsky dokument

ČASŤ B. Opis predmetu zákazky

**Nižšie sú stanovené záväzné požiadavky a parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

1. Základný opis predmetu zákazky

### **Predmetom zákazky je poskytnutie služby stavebne - technického dozoru, a to v rámci stavby „KE, Rekonštrukcia a modernizácia cesty II/552 – Slanecká cesta“**, ktorý zahŕňa nasledujúce **časti** **Stavby**:

(i) projekt „KE, Rekonštrukcia a modernizácia cesty II/552 – Slanecká cesta“,

(ii) projekt „Modernizácia zastávok verejnej osobnej dopravy a informačných systémov, Slanecká cesta, Košice“,

(iii) projekt „Cyklistická komunikácia popri Slaneckej ceste II/552, Košice pre Mesto Košice,

ktorá bude realizovaná ako jeden celok.

### Zhotoviteľ Stavby bude vybraný na základe výsledku verejnej súťaže na Hlavnú zákazku „KE, Rekonštrukcia a modernizácia cesty II/552 – Slanecká cesta“.

### Súťažné podklady vrátane projektovej dokumentácie k Hlavnej zákazke sú zverejnené na URL adrese systému JOSEPHINE: https://josephine.proebiz.com/sk/tender/9851/summary.

### Predmetom zákazky je výkon Stavebného dozoru, ktorý bude zodpovedný za dohľad nad kvalitou a množstvom zrealizovaných prác pre zaistenie bezproblémovej implementácie projektov v súlade s odsúhlasenou projektovou dokumentáciou, časovým harmonogramom a rozpočtom stavby. Z činnosti stavebného dozoru bude vytváraná pravidelná mesačná správa o činnosti, ktorá bude rozdelená na 3 časti, a to podľa jednotlivých projektov.

1. Podrobný opis predmetu zákazky

### Podrobný opis predmetu zákazky je uvedený aj v Prílohe č. D.1 Návrh zmluvy Časti D. Obchodné podmienky týchto súťažných podkladov.

2.2 Predmetom tejto Zákazky je poskytnutie služby stavebno - technického dozoru, a to v rámci Stavby „KE, Rekonštrukcia a modernizácia cesty II/552 – Slanecká cesta“, ktorej zhotoviteľ (ďalej len „**Zhotoviteľ Stavby**“) bude vybraný na základe výsledku verejnej súťaže „KE, Rekonštrukcia a modernizácia cesty II/552 – Slanecká cesta“ vyhlásenej oznámením o vyhlásení verejného obstarávania, ktoré bolo dňa 02.12.2020 uverejnené v Dodatku k Úradnému vestníku Európskej únie pod číslom 2020/S 235-579155 a dňa 03.12.2020 vo Vestníku verejného obstarávania číslo 255/2020 pod označením 44259 – MSP (ďalej aj ako „**Hlavná zákazka**“).

### 2.3 Predmetom zákazky je poskytnutie služby stavebno - technického dozoru v rámci Stavby ktorej zhotovenie je predmetom Hlavnej zákazky, a to na základe projektovej dokumentácie. Predmetom Zákazky je v zmysle uvedeného najmä plnenie práv a povinností, ktoré podľa Zmluvy o dielo na zhotovenie Stavby, ktorej vzor je uverejnený ako Príloha č. D.1 súťažných podkladov Hlavnej zákazky (dostupný na URL adrese uvedenej v bode 1.3. tejto časti súťažných podkladov vyššie)(ďalej len „**Zmluva o dielo**“ a/alebo „**ZoD**“), prislúchajú a vyplývajú subjektu v Zmluve o dielo označenému ako „Dozor Objednávateľa“. Poskytovateľ bude predovšetkým zodpovedný za riadne a včasné plnenie všetkých práv a povinností Dozoru Objednávateľa podľa Zmluvy o dielo. Blžšia špecifikácia a určenie práv a povinností Predmetu zákazky je ďalej uvedená v Prílohe č. D.1 Návrh zmluvy Časti D. Obchodné podmienky týchto súťažných podkladov.

2.4 **Špecifikácia Stavby, ku ktorej bude vykonávaný stavebný dozor:**

Druh stavby: rekonštrukcia, novostavba

Druh komunikácie: cesta II/552 (Slanecká cesta)

Návrhová kategória: 4-pruhová komunikácia so stredným deliacim pásom (SDP) kategórie MZ 19/50

Funkcia: zberná komunikácia funkčnej triedy B2.

Komunikácia II/552 je vstupnou radiálou do mesta Košice zo smeru Veľké Kapušany – Slanec a je hlavnou dopravnou trasou spájajúcou obce Zemplína s Košicami. Podľa údajov dokumentu Stratégia rozvoja dopravy a dopravných stavieb mesta Košice je na Slaneckej ceste celková intenzita dopravy viac ako 28 000 vozidiel/ 24 hodín s podielom asi 5,5% nákladnej dopravy. Po dobudovaní siete diaľnic a rýchlostných ciest sa komunikácia napojí diaľnicu D1 Budimír –Bidovce, na rýchlostnú cestu R2 Šaca – Košicko Oľšany a na rýchlostnú cestu R4 Košice – Milhosť. Súbeh rýchlostných ciest R2 a R4 je súčasťou doplnkovej cestnej siete TEN-T koridoru Rýn – Dunaj – druhá súbežná os s vetvou do Prahy, Žiliny a na slovensko-ukrajinskú hranicu.

Jestvujúca cesta II/552 je zberná komunikácia, funkčnej triedy B2, ktorá prechádza intravilánom mesta Košice, v mestskej časti Nad jazerom. Na riešenom území pri súčasnom šírkovom usporiadaní komunikácia nepostačuje. Severovýchodne od cesty II/552, t. j. po ľavej strane v súbehu je vedená električková trať a za ňou sa nachádza sídlisko Nad jazerom. Juhozápadne od cesty sa nachádza priemyselná zóna, veľkosklady.

V dôsledku narastajúcej intenzity dopravy je komunikácia II/552 nevyhovujúca kapacitne a z hľadiska kvality jazdy ani technicky, čo má vplyv na dopravnú nehodovosť a bezpečnosť premávky.

Z hľadiska kvality jazdy dochádza ku kongesciám a negatívnemu ovplyvňovaniu chodcov aj z dôvodu absencie chodníkov pre chodcov, cestnej svetelnej signalizácie na priechodoch pre peších, čo vyvoláva zvýšenú dopravnú nehodovosť. Zahusťovanie dopravy na tomto úseku cestnej siete sa bude zvyšovať aj vzhľadom na to, že v tejto časti mesta je plánovaný územný rozvoj v zmysle Územného plánu hospodársko – sídelnej aglomerácie mesta.

Prejazdným úsekom cesty II/552 mestom Košice je vzhľadom na nebezpečnú dopravnú situáciu obmedzená rýchlosť jazdy na 40 km/h. Znižovaním jazdnej rýchlosti dochádza k znižovaniu plynulosti cestnej premávky.

Na trase Slaneckej cesty sa na riešenom úseku nachádza 9 úrovňových križovatiek, z toho 3 križovatky sú riadené cestnou svetelnou signalizáciou.

Na trase Slaneckej cesty sa v súčasnosti nachádza 5 obojstranných autobusových zastávok, z ktorých ani jedna nespĺňa požiadavky bezbariérového prístupu. Medzi najväčšie problémy patria dlhé prestupy z hľadiska vzdialenosti aj času, prekonávanie bariér, neadekvátne a neatraktívne čakacie plochy, komplikovaný prístup na zastávky.

2.5 **Stručný popis rozsahu stavebných prác, resp. stavebného dozoru pre stavbu „KE, Rekonštrukcia a modernizácia cesty II/552 – Slanecká cesta“:**

A) Stavba: „KE, Rekonštrukcia a modernizácia cesty II/552 – Slanecká cesta“ zahŕňa na objektoch cesty II/552 nasledujúce **činnosti:**

- prestavbu – rozšírenie jestvujúcej cesty II/552 na štvorpruhovú komunikáciu so stredným deliacim pásom (SDP) na kategóriu MZ 19/50 s novou konštrukciou vozovky a odvodnením na dĺžke 2 275,0 m a dočasné napojenie na jestvujúci stav v smere na Slanec na dĺžke 243,1 m. Odvodnenie komunikácie je navrhnuté do štrbinových žľabov a cez uličné vpusty do navrhovanej cestnej kanalizácie, ktorá bude zaústená z časti do Myslavského potoka a z časti do mestskej kanalizácie. Cesta II/552 je zberná komunikácia funkčnej triedy B2;

- prestavbu a dostavbu svetelne riadených križovatiek a neriadených križovatiek s potrebnými radiacimi pruhmi a líniovou koordináciou (pri križovatkách sú riešené priechody pre peších a cyklistov s bezbariérovou úpravou a ich osvetlením):

• križovatka v km 0,412 – ul. Textilná; riadená CSS

• križovatka v km 0,590 – ul. Dneperská; riadená CSS

• križovatka v km 0,847 – ul. Napájadlá; riadená CSS

• križovatka v km 1,165 – ul. Ladožská; riadená CSS

• križovatka v km 1,590 – ul. Rovníková; riadená CSS

• križovatka v km 1,883 – ul. Raketová; riadená CSS

• križovatka v km 2,208 – ul. Galaktická; riadená CSS

• križovatka v km 0,167 dočasného napojenia – ulica Meteorová; neriadená križovatka.

- výstavbu nového mostného objektu cez Myslavský potok, jestvujúci mostný objekt je potrebné odstrániť;

- osvetlenie komunikácie je navrhnuté v strednom deliacom páse s výložníkmi na obidve strany;

- dopravné značenie v zmysle vyhlášky č. 9/2009 Z. z. a STN 01 8020;

- odstránenie drevín a stromov na stavenisku, kolízneho oplotenia, demoláciu jestvujúceho mostného objektu nad Myslavským potokom.

B) Stavba: „Modernizácia zastávok verejnej osobnej dopravy a informačných systémov, Slanecká cesta, Košice“ zahŕňa nasledujúce **činnosti a objekty verejnej osobnej dopravy:**

- úpravu miestnej komunikácie – ulica Važecká s odvodnením a vybudovaním autobusovej zastávky pre smer Slanec;

- rekonštrukciu resp. aj posun jestvujúcich autobusových zastávok MHD do samostatných autobusových zálivov (5 obojstranných autobusových zastávok). Na Slaneckej ceste budú riešené autobusové zastávky MHD s bezbariérovým obrubníkom. Na autobusových zastávkach bude osadený prístrešok pre cestujúcich, 1x informačná tabuľa, 1x otočná kamera, 1x automat na cestovné lístky. Pešie prístupy musia byť riešené bezbariérovo s prvkami pre nevidiacich. Zastávku pri OC Važec v smere na Slanec, riešiť jej nové umiestnenie na ulici Važeckej, vrátane potrebnej úpravy ulice Važecká;

- v rámci informačného a kamerového systému bude na autobusových zastávkach riešená elektronická informačná tabuľa o odchodoch jednotlivých spojov v on-line režime, vrátane prípadných meškaní spojov, automat na predaj cestovných lístkov.

C) Stavba: „Cyklistická komunikácia popri Slaneckej ceste II/552, Košice“ k objektom realizovaným v časti cyklistická doprava patria **činnosti:**

- výstavba cyklistickej komunikácie (CYK) šírky 2,50 m v pridruženom dopravnom priestore po pravej strane v smere na Slanec, oddelená od komunikácie deliacim pásom šírky 1,50 m, vedľa navrhovaného pásu pre peších;

- výstavba novej lávky pre peších a cyklistov cez Myslavský potok, vedľa mostného objektu na ceste II/552.

1. rozsah poskytovaných služieb stavebno – technického dozoru

**Poskytovateľ je povinný v rámci poskytovanej služby stavebného dozoru stavby zabezpečiť súbor činností uvedených nižšie ako celku, ktorých vykonávanie zaistí, aby zhotovené Dielo bolo v súlade so Zmluvou o Dielo a odsúhlasenou projektovou dokumentáciou v požadovanej kvalite, v dohodnutej zmluvnej cene a bez predĺženia lehoty výstavby Stavby.**

**A) Práce počas realizácie Stavby**

1. Prevzatie a oboznámenie sa s podkladmi, na základe ktorých sa bude realizovať Stavba, najmä   
   s projektovou dokumentáciou Stavby, s obsahom stavebného povolenia/oznámenia k ohláseniu udržiavacích prác, s obsahom Zmluvy o dielo na zhotovenie stavby;
2. Zabezpečenie súčinnosti pri protokolárnom odovzdaní a prevzatí staveniska Zhotoviteľovi Stavby;
3. Zabezpečenie zápisu do stavebného denníka o odovzdaní a prevzatí staveniska;
4. Komunikácia a spolupráca s orgánmi štátnej správy a orgánmi štátneho stavebného dohľadu po dobu realizácie Stavby, informovať Verejného obstarávateľa ako Objednávateľa Stavby o potrebe prijatia opatrení navrhnutých štátnym stavebným dohľadom a spolupracovať pri ich plnení;
5. Priebežné sledovanie, kontrolovanie a zabezpečenie dodržiavania podmienok stavebného povolenia ako aj ostatných rozhodnutí a povolení, ako aj opatrení štátneho stavebného dohľadu;
6. Starostlivosť o systematické doplňovanie dokumentácie v spolupráci s autorským dohľadom projektanta Stavby, podľa ktorej sa Stavba realizuje a evidencia dokumentácie dokončených častí Stavby;
7. Priebežná kontrola čerpania nákladov Stavby;
8. V prípade výskytu závažných okolností bezodkladné informovanie Verejného obstarávateľa ako Objednávateľa Stavby o zistených skutočnostiach;
9. Venovanie osobitnej pozornosti tým častiam Stavby, ktoré sa ďalším postupom výstavby stanú neprístupnými alebo sa zakryjú;
10. Spolupráca s autorom projektu a Zhotoviteľom Stavby, pri vykonávaní alebo navrhovaní opatrení, na odstránení chýb projektovej dokumentácie;
11. V prípade požiadavky tzv. „naviac prác“, definovanie rozsahu naviac prác, požadovaných dodatočných výkonov, zmien podmienok v realizačnej projektovej dokumentácii a iných zmien plnenia ZoD odsúhlasuje a potvrdzuje požadované zmeny zo strany Zhotoviteľa Stavby a zároveň tieto požiadavky Zhotoviteľa Stavby predkladá Verejnému obstarávateľovi ako Objednávateľovi Stavby na schválenie;
12. Odsúhlasenie dodatkov a zmien projektu Stavby, predkladanie stanovísk k doplnkom a zmenám projektu Stavby;
13. Dodržiavanie všetkých podmienok vyplývajúcich zo Zmluvy o NFP, súvisiacej dokumentácie stanovujúcej podmienky poskytovania NFP, Všeobecných zmluvných podmienok a riadiacej dokumentácie IROP vrátane súčinnosti pri vykonávaní kontrol;
14. Pravidelná kontrola vecného objemového a finančného postupu plnenia Zmluvy o dielo;
15. Kontrola kvality vykonaných prác, kontrola použitých materiálov a prvkov;
16. Hlásenie o archeologických nálezoch, kontrola postupu realizácie archeologického výskumu v súlade s podmienkami vyjadrení;
17. Vykonávanie denného stavebného dozoru minimálne počas trvania stavebných prác, prípadne podľa potreby;
18. Kontrola súpisov vykonaných prác a dodávok, ich vecnej a cenovej správnosti, kontrola súladu ich ocenenia s položkami uvedenými v Zmluve o dielo, resp. v rozpočte ZoD na zhotovenie Stavby a ich predkladanie Verejnému obstarávateľovi ako Objednávateľovi Stavby;
19. Sledovanie, či Zhotoviteľ Stavby vykonáva predpísané a dohodnuté skúšky materiálov, konštrukcií a prác a kontrola ich výsledkov;
20. Vyžadovanie dokladov o preukázaní zhody výrobkov pre Stavbu;
21. Spolupráca s pracovníkmi Zhotoviteľa Stavby pri vykonaní opatrení na odvrátenie alebo na obmedzenie škôd pri ohrození Stavby živelnými udalosťami;
22. Príprava podkladov pre odovzdanie a prevzatie zrealizovanej stavby alebo jej časti v zmysle ZoD;
23. Kontrola postupu prác podľa časového plánu Stavby a Zmluvy o dielo a upozornenie Zhotoviteľa Stavby na nedodržanie termínov, vrátane prípravy podkladov pre uplatnenie majetkových sankcií;
24. Kontrola riadneho uskladnenia materiálov, strojov, zariadení a konštrukcií na stavenisku;
25. V priebehu výstavby príprava podkladov pre záverečné hodnotenie Stavby;
26. Odsúhlasenie daňových dokladov – faktúr s vykonaným súpisom prác predkladaných Zhotoviteľom Stavby na úhradu Verejnému obstarávateľovi ako Objednávateľovi Stavby;
27. Kontrola dokladov, ktoré doloží Zhotoviteľ Stavby k odovzdaniu a prevzatiu dokončenej Stavby;
28. Zabezpečenie činnosti koordinátora bezpečnosti a ochrany zdravia pri práci (BOZP) v zmysle nariadenia vlády č. 396/2006, najmä koordinácie plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci;
29. V prípade nutnosti, napr. hrozba vzniku alebo vznik škôd na Stavbe, nedodržanie ochrany bezpečnosti zdravia pri práci, ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov, alebo ochrany životného prostredia ohrozujúcej život alebo zdravie zamestnancov na Stavbe alebo iných osôb na stavenisku alebo jeho bezprostrednom okolí nariadiť prerušenie alebo zastavenie vykonávania Stavby Zhotoviteľom Stavby;
30. Kontrola odstraňovania vád a závad zistených pri preberaní Stavby alebo jej časti v dohodnutých termínoch;
31. Kontrola zabezpečenia odstránenia kolaudačných vád Zhotoviteľom Stavby;
32. Vedenie kontrolných dní Stavby, vykonávanie zápisov kontrolných dní Stavby;
33. Účasť na všetkých koordinačných poradách ku Stavbe;
34. Príprava podkladov pre uplatnenie majetkových sankcií, ak Verejný obstarávateľ o to požiada;
35. Zabezpečenie pre Verejného obstarávateľa úkonov spojených s investičným procesom vo fáze realizácie Stavby;
36. Podieľanie sa na vypracovaní harmonogramu stavebných prác v súčinnosti so Zhotoviteľom Stavby;
37. Účasť na kolaudačnom / odovzdávacom / preberacom konaní;
38. Kontrola vypratania staveniska Zhotoviteľom Stavby;
39. Sledovanie a kontrola konkrétneho plnenia podmienok, ktoré sú súčasťou vyjadrení, stanovísk a rozhodnutí orgánov ochrany prírody podľa zákona č.543/2002 Z.z. o ochrane prírody a krajiny v platnom znení a podmienok určených v procese posudzovania vplyvov na životné prostredie podľa zákona č.24/2006 Z.z. o posudzovaní vplyvov na životné prostredie a o zmene doplnení niektorých zákonov.
40. Kontrola Zhotoviteľom Stavby vyhotovenej fotodokumentácie jednotlivých postupov vykonávaných stavebných prác s dôrazom a osobitnou pozornosťou venovanou tým častiam Stavby, ktoré sa ďalším postupom výstavby stanú neprístupnými alebo sa zakryjú;
41. Povinnosť byť na požiadanie Verejného obstarávateľa súčinný pri prezentačných aktivitách, informačných stretnutiach a obhliadkach Stavby;
42. Hájenie záujmov Verejného obstarávateľa a kontrola plnenia podmienok ZoD so Zhotoviteľom Stavby.

**B) Práce po dokončení Stavby**

1. Súčinnosť pri zabezpečení kolaudačného rozhodnutia, prípadne povolenia na predčasné alebo dočasné prevádzkovanie (užívanie) Stavby alebo jej časti / protokolárnom odovzdaní a prevzatí diela v zmysle ZoD a odovzdanie Stavby alebo jej častí do užívania;
2. Spolupráca s Verejným obstarávateľom pri uplatňovaní požiadaviek vyplývajúcich z kolaudačného rozhodnutia;
3. Účasť na skúšobnej prevádzke;
4. Spolupráca s Verejným obstarávateľom pri garančných skúškach.

**C) Doplňujúce podmienky výkonu stavebného dozoru**

1. Uchádzač, resp. Dodávateľ služby stavebného dozoru má povinnosť zabezpečiť dostatočnú podporu svojim odborníkom prostredníctvom podporného personálu pre zabezpečenie organizácie pracovnej korešpondencie a iných pomocných prác, tak ako aj kancelárskych priestorov, technického a komunikačného vybavenia umožňujúceho efektívne vykonávanie činností stavebného dozoru. Náklady na tieto položky budú započítané do navrhovanej zmluvnej ceny.
2. Uchádzač je povinný pri plánovaní nasadenia odborníkov tímu Stavebnotechnického dozoru zohľadniť akékoľvek možné riziká vyplývajúce z postupu prác Zhotoviteľa Stavby podľa Zmluvy o dielo, vrátane rizikových faktorov majúcich vplyv na nerovnomernú intenzitu postupu prác Zhotoviteľa Stavby v priebehu Stavby.
3. Počas neprítomnosti hlavného stavebného dozoru na Stavbe musí byť zabezpečené jeho adekvátne zastupovanie a jeho dočasná neprítomnosť nebude chápaná ako neplnenie jeho povinností za podmienky, že hlavný stavebný dozor predloží písomný doklad o jeho dočasnej neprítomnosti (práceneschopnosť, dovolenka a iné prekážky v práci) a takýto zastupujúci stavebný dozor bude plniť svoje povinnosti riadne, v zmysle a v súlade s uzatvorenou Zmluvou a včas.
4. Termín plnenia predmetu zákazky
   1. Predpokladaný termín plnenia Predmetu zákazky: do **25 mesiacov** odo dňa nadobudnutia účinnosti Zmluvy.
5. Miesto plnenia predmetu zákazky
   1. Miesto realizácie Predmetu zákazky: cesta II/552, okres Košice IV, katastrálne územie Jazero. Bližšie podľa projektovej dokumentácie, ktorá je prílohou súťažných podkladov.
6. Ďalšie požiadavky na predmet zákazky a súvisiace služby
   1. Podrobný obsah a podmienky poskytovania súvisiacich služieb a iné podmienky plnenia Predmetu zákazky tvoria obsah Časti D.1 Obchodné podmienky týchto súťažných podkladov, pričom podmienky uvedené v návrhu Zmluvy sa považujú za súčasť opisu Predmetu zákazky upravujúce záväzné podmienky a spôsob realizácie diela.
   2. Podrobný opis Predmetu zákazky a ďalšie požiadavky na spôsob vykonania diela a ostatných plnení tvoriacich predmet zákazky sa nachádza v nasledovných prílohách tejto Časti B. Opis predmetu zákazky súťažných podkladov:

Prílohy Časti B. Súťažných podkladov

Príloha č. B.1 Projektová dokumentácia stavby „KE, Rekonštrukcia a modernizácie cesty II/552 – Slanecká cesta“ – zverejnená na webstránke https://josephine.proebiz.com/sk/tender/9851/summary v znení jej neskorších úprav.

ČASŤ C. Spôsob určenia ceny

* 1. Stanovenie ceny za predmet zákazky

### Cena za predmet zákazky podľa Časti B.  Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

### Navrhovaná cenová ponuka uchádzača bude spracovaná na základe požadovaného rozsahu do tabuľky v Prílohe č. C.1 týchto súťažných podkladov - Návrh na plnenie kritérií (vzor) ako aj v Prílohe č. C.2 týchto súťažných podkladov – Cenová tabuľka (vzor). Uchádzač musí v ponuke uviesť celkovú cenu Predmetu zákazky v Prílohe č. C.1 týchto súťažných podkladov – Návrh na plnenie kritérií (vzor) a vyplní Cenovú tabuľku (vzor) podľa Prílohy č. C.2, a to pre jednotlivé stavebné časti pre Stavbu „KE, Rekonštrukcia a modernizácia cesty II/552 – Slanecká cesta“, pričom okrem vkladania cien nie je oprávnený do štruktúry a obsahu tabuľiek v Prílohe č. C.1 a C.2 nijak zasahovať.

### Uchádzač je povinný pri stanovení za služby tvoriace predmet zákazky zohľadniť akékoľvek možné riziká vyplývajúce z postupu prác Zhotoviteľa Stavby podľa Zmluvy o dielo, vrátane rizikových faktorov majúcich vplyv na nerovnomernú intenzitu postupu prác Zhotoviteľa Stavby v priebehu Stavby. Uvedené riziká je potrebné zahrnúť do navrhovanej zmluvnej ceny. Uchádzač má okrem iného povinnosť zabezpečiť dostatočnú podporu svojim odborníkom prostredníctvom podporného personálu pre zabezpečenie organizácie pracovnej korešpondencie a iných pomocných prác, tak ako aj kancelárskych priestorov, technického a komunikačného vybavenia umožňujúceho efektívne vykonávanie činností stavebného dozoru – s tým, že náklady na tieto položky budú započítané do navrhovanej zmluvnej ceny.

### Základnou zásadou posudzovania cien ponúknutých uchádzačmi je posudzovanie konečnej celkovej ceny, v súlade s platným právnym režimom upravujúcim akékoľvek dane a poplatky vzťahujúce sa na dodanie predmetu zákazky. Do stanovenej ceny je uchádzač povinný zapracovať všetky náklady vyplývajúce z Oznámenia a Opisu predmetu zákazky (uvedených aj v prílohe č. B.1), vrátane ceny za dopravu na miesto uskutočnenia stavebných prác, administratívne náklady spojené s výkonom činnosti a iné.

### Verejný obstarávateľ upozorňuje, že povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu za uskutočnenie Predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo Zmluvy, pričom do svojich ponukových cien zahrnie všetky náklady spojené s plnením Predmetu zákazky. Cena musí zahŕňať všetky ekonomicky odôvodnené náklady uchádzača na Predmet zákazky v rozsahu a za podmienok uvedených v Zmluve a primeraný zisk.

* 1. Predloženie ceny za predmet zákazky
     1. Uchádzač v Návrhu na plnenie kritérií uvedie navrhovanú zmluvnú cenu v mene EUR bez DPH a aj v mene EUR vrátane DPH. Verejný obstarávateľ upozorňuje, že pokiaľ bude cena uvedená v inej mene ako v mene EUR, bude ponuka uchádzača vylúčená z dôvodu nemožnosti porovnania ponúk uchádzačov.
     2. Hodnotená bude cena v mene EUR vrátane DPH. Uchádzač uvedie, či je registrovaným platiteľom DPH v Slovenskej republike alebo nie.
     3. Cenu ponúkaného Predmetu zákazky predloží uchádzač vyplnením tabuliek v Prílohe č. C.1 týchto súťažných podkladov – Návrh na plnenie kritérií a v Prílohe č. C.2 Cenová tabuľka. Pre vylúčenie pochybností - Uchádzač musí predložiť ponuku na celý požadovaný rozsah Predmetu zákazky, t. j. musí dať ponuku na všetky položky uvedené v Prílohe C.1 Návrh na plnenie kritérií a C.2 Cenová tabuľka. Uchádzač je povinný vyplniť/oceniť všetky položky v nezmenenom poradí. Navrhovaná zmluvná cena musí obsahovať cenu za celý Predmet zákazky a musí byť v súlade s pokynmi uvedenými v ostatných súťažných podkladoch. Uchádzač ku každej položke uvedie číslo v kladných reálnych číslach zaokrúhlené na maximálne dve desatinné miesta. Nula sa za kladné reálne číslo nepovažuje. Pokiaľ určité plnenie alebo jeho časť neobsahuje v rozpočte zmluvnej ceny samostatnú položku, má sa za to, že cena za toto plnenie je zahrnutá v ostatných položkách Prílohy č. 2 Cenová tabuľka.

Prílohy Časti C. Spôsob určenia ceny súťažných podkladov

Príloha č. C. 1 Návrh uchádzača na plnenie kritéria (vzor)

Príloha č. C.2. Cenová tabuľka (vzor)

ČASŤ D. Obchodné podmienky

* 1. Podmienky uzatvorenia zmluvy
     1. S úspešným uchádzačom bude uzavretá Zmluva o poskytnutí služieb uzatvorená v zmysle ust. § 269 ods. 2 Zákona č. 513/1991 Zb. Obchodný zákonník v znení neskorších predpisov s primeraným použitím ZVO, a to medzi Verejným obstarávateľom a úspešným uchádzačom (ďalej len „**Zmluva**“).
     2. Uchádzač predloží v ponuke návrh Zmluvy vypracovaný v súlade s týmito súťažnými podkladmi. Uchádzač je povinný použiť vzor Zmluvy uvedený v Prílohe č. D. 1 týchto súťažných podkladov - Návrh Zmluvy o vykonání činnosti stavebného dozoru. Uchádzač nesmie okrem doplnenia vyznačeného textu, akokoľvek meniť vzor Zmluvy. Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka z verejnej súťaže vylúčená. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podané námietka podľa § 170 ods. 3 písm. d) ZVO.
     3. Keďže Verejný obstarávateľ pri vyhlásení tejto Verejnej súťaže vychádzal z predpokladu, že Predmet zákazky bude z väčšej časti financovaný z nenávratných finančných príspevkov poskytnutých Verejnému obstarávateľovi na základe Zmlúv o NFP, považuje za neuzatvorenie jednej alebo viacerých Zmlúv o NFP za zmenu okolností, za ktorých bola táto Verejná súťaž vyhlásená a je dôvodom na jej zrušenie. Rovnako Verejný obstarávateľ pri vyhlásení Verejnej súťaže s ohľadom na podmienky operačného programu vychádzal z predpokladu, že Zmluva o dielo na zhotovenie Stavby bude uzatvorená tak, aby bolo možné dielo/Stavbu s ohľadom na lehotu plnenia dokončiť najneskôr do 30. júna 2023. Keďže Zmluva, ktorá má byť výsledkom tejto Verejnej súťaže vecne súvisí s realizáciou Stavby, v prípade, ak by nastala situácia, že Zmluva o dielo na zhotovenie Stavby nebude môcť byť uzatvorená, bude táto skutočnosť znamenať zmenu okolností, za ktorých bolo vyhlásené toto Verejné obstarávanie a bude znamenať dôvod na zrušenie tejto Verejnej súťaže.

Prílohy Časti D. Obchodné podmienky súťažných podkladov

Príloha č. D. 1 Návrh Zmluvy o poskytnutí služieb

Časť E. Kritéria hodnotenia ponúk

1. Kritérium na hodnotenie ponúk
   1. Jediným kritériom na hodnotenie ponúk je: najnižšia cena za celý predmet zákazky vyjadrená v EUR vrátane DPH podľa Časti C. Spôsob určenia ceny týchto súťažných podkladov.

1. Spôsob vyhodnotenia ponúk
   1. Poradie ponúk bude určené od najnižšej po najvyššiu ponúkanú cenu.
   2. Na prvom mieste sa umiestni ponuka uchádzača s najnižšou ponúkanou cenou.
   3. Úspešným uchádzačom v tejto verejnej súťaži sa stane uchádzač, ktorého ponuka bude obsahovať najnižšiu cenu za celý Predmet zákazky.
   4. Ponúkanú cenu uchádzač uvedie v Návrhu na plnenie kritérií, korý podloží formou vyplnenej tabuľky uvedenej v Prílohe č. C.1 Návrh na plnenie kritérií a v Prílohe č. C.2 Cenová tabuľka týchto súťažných podkladov. Celková cena uvedená v Návrhu na plnenie kritérií a súčty jednotlivých čiastkových plnení uvedených v Cenovej tabuľke musia byť súladné.

ČASŤ F Podmienky účasti

1. Osobné postavenie
   * 1. Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.
     2. Tejto Verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO (môžu byť nahradené aj jednotným európskym dokumentom).
     3. Spôsob preukázania splnenia podmienok podľa § 32 ods. 1 ZVO:
2. Uchádzač preukáže splnenie podmienok účasti osobného postavenia zápisom do zoznamu hospodárskych subjektov, pričom ak jeho zápis v ZHS neobsahuje všetky doklady potrebné na preukázanie splnenia podmienok účasti v súlade s ustanovením § 32 ods. 2 ZVO platného v čase vyhlásenia tohto Verejného obstarávania, predloží tieto doklady v svojej ponuke.
3. Uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.
   * 1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3b) tejto časti súťažných podkladov vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
     2. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
     3. Verejný obstarávateľ informuje záujemcov, že je oprávnený použiť niektoré údaje z informačných systémov verejnej správy podľa osobitného predpisu. Uchádzač, ak nie je zapísaný v ZHS alebo ak doklady dočasne nenahrádza predložením Jednotného európskeho dokumentu podľa § 39 ZVO, nie je povinný predkladať nasledovné doklady - doklad na preukázanie splnenia podmienky účasti podľa § 32 ods. 1 písm. a) ZVO (Výpis z registra trestov) a § 32 ods. 1 písm. e) ZVO (doklad o oprávnení dodávať tovar, uskutočňovať stavebné práce alebo poskytovať službu). Ak uchádzač alebo záujemca nepredloží doklad podľa § 32 ods. 1 písm. a) ZVO, je povinný na účely preukázania uvedenej podmienky poskytnúť Verejnému obstarávateľovi všetky údaje potrebné na vyžiadanie výpisu z registra trestov. V prípade, ak by Verejný obstarávateľ v období vyhodnotenia splnenia podmienok účasti uchádzačov vo Verejnom obstarávaní stratil možnosť prístupu k daným údajom, je oprávnený vyžiadať si od uchádzačov aj predloženie uvedených dokladov.
     4. Podrobnosti k podmienkam účasti osobného postavenia a ich preukazovanie sú uvedené v § 32 ZVO.
4. Technická alebo odborná spôsobilosť
   1. Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.
   2. Tejto Verejnej súťaže sa môže zúčastniť len ten, kto spĺňa nižšie stanovené požiadavky preukázania svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom). **Verejný obstarávateľ obmedzuje v súvislosti Jednotným európskym dokumentom informácie požadované na podmienky účasti týkajúce sa časti IV: Podmienky účasti oddiel A až D na jednu otázku, s odpoveďou áno alebo nie: α GLOBÁLNY ÚDAJ).**
   3. V súlade s ustanovením § 34 ods. 1 písm. a) ZVO: Zoznam poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

**Minimálna požadovaná úroveň:**

Uchádzač musí zoznamom poskytnutých služieb rovnakého alebo podobného charakteru ako predmet zákazky preukázať, že v období predchádzajúcich troch (3) rokov od vyhlásenia Verejného obstarávania (referenčné obdobie) poskytol služby stavebného dozoru:

* + 1. pri výstavbe alebo rekonštrukcii minimálne jednej Cestnej alebo miestnej komunikácie, pri ktorej samostatná hodnota stavebného objektu bola minimálne 5 000 000,- EUR bez DPH;
    2. pri výstavbe Mostu alebo nadjazdu, pri ktorej samostatná hodnota stavebného objektu bola minimálne 500 000,- EUR bez DPH;
    3. pri prácach týkajúcich silnoprúdového vedenia, trakčného vedenia a pri prácach spojených so slaboprúdovými rozvodmi (ďalej „**elektro časť stavby**“) v rámci líniovej stavby, pri ktorých samostatná hodnota stavebného objektu bola minimálne 200 000,- EUR bez DPH;

Do poskytnutých služieb stavebného dozoru v rámci referenčného obdobia možno započítať iba práce na dokončených projektoch, resp. samostatne funkčných parciálnych celkoch projektov, spĺňajúcich nižšie uvedené parametre.

Do objemu referenčného plnenia v rámci preukazovania podmienok účasti podľa tohto bodu možno započítať všetky práce (objemy) referenčného plnenia od začiatku realizácie daného projektu za predpokladu, že tento projekt (resp. jeho samostatne funkčná ucelená časť spĺňajúca požadované parametre) bol v rámci referenčného obdobia dokončený a prevzatý odberateľom.

Do objemu referenčného plnenia v rámci preukazovania podmienok účasti podľa tohto bodu nemožno započítať žiadne služby (objemy) plnenia, pokiaľ v rámci referenčného obdobia nebol projekt (resp. jeho samostatne funkčná ucelená časť spĺňajúca požadované parametre), ktorého sa čiastkovo vykonané práce týkajú, ako funkčný celok riadne dokončený a odovzdaný do užívania, resp. prevzatý odberateľom.

Za hodnotu stavebného objektu sa považuje zmluvná cena za zhotovenie stavebného objektu, na ktorom boli poskytované referenčné služby stavebného dozoru. V prípade prác uvedených v bode c) vyššie, sa za hodnotu stavebného objektu považuje hodnota elektro časti líniovej stavby.

Uchádzač môže splnenie minimálnej úrovne štandardu v zmysle bodov a) až c) preukázať aj službou kumulatívne zahŕňajúcou požadované plnenia za predpokladu, že bude splnená požiadavka na samostatnú hodnotu konkrétneho požadovaného typu stavebného objektu.

Uchádzač v zozname poskytnutých služieb uvedie všetky informácie potrebné na posúdenie splnenia podmienky účasti a to najmä: (i) identifikáciu objednávateľa, (ii) názov a opis plnenia, (iii) identifikáciu stavebného objektu, (iv) zmluvnú cenu služby, (v) zmluvnú cenu stavebného objektu a (vi) kontaktné údaje na osobu na strane objednávateľa, u ktorej Verejný obstarávateľ môže predmetné údaje overiť. Pokiaľ zozname referencií nie sú uvedené údaje v rozsahu alebo štruktúre potrebnej na posúdenie splnenia tejto podmienky účasti, uchádzač bližšie údaje k príslušnej referencii doplní do ponuky.

V prípade ak bola hodnota stavebného objektu dohodnutá v inej mene ako v mene EUR, bude pre jej posúdenie vykonaný prepočet na EUR podľa kurzu NBS platného ku dňu dokončenia plnenia zmluvy na zhotovenie stavebného objektu.

* 1. V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Uchádzač musí preukázať svoju odbornú spôsobilosť na poskytnutie služieb stavebného dozoru potvrdením, že má k dispozícii nižšie uvedených odborníkov spĺňajúcich stanovené požiadavky.

Nižšie uvedené požiadavky na odborníkov uchádzač preukáže predložením:

1. vyhlásenia odborníka s obsahovými náležitosťami podľa Prílohy č. A.7 súťažných podkladov,
2. dokladu o odbornej spôsobilosti osoby odborníka s originálom odtlačku pečiatky   
   a originálom podpisu odborne spôsobilej osoby (odborníka), ktorá bude uchádzačovi   
   k dispozícii na plnenie Predmetu zákazky.

Uchádzač vyššie uvedeným spôsobom preukáže splnenie minimálnych požiadaviek na nasledovných odborníkov uvedených v tabuľke uvedenej v Prílohe č. A.6 Zoznam odborníkov a zoznam referencií (vzor). Zoznam odborníkov a ich požadovanej praxe a kvalifikácie uvádzame nižšie:

|  |  |  |  |  |
| --- | --- | --- | --- | --- |
| P.č. | Pozícia Odborníka | Požiadavka na dĺžku praxe | Požiadavka na praktické skúsenosti | Vzdelanie, osvedčenia a oprávnenia |
|  | **Hlavný stavebný dozor – špecialista na dopravné stavby - 1 osoba** | Minimálne **5 rokov praxe** v oblasti výkonu činnosti stavebného dozoru pri výstavbe inžinierskych stavieb | Odborník musí preukázať, že vykonával činnosť hlavného stavebného dozoru (**t.j. pôsobil vo funkcii – vedúci tímu stavebných dozorov alebo zástupca vedúceho tímu stavebných dozorov)** pri výstavbe alebo rekonštrukcii Cestných alebo miestnych komunikácií[[1]](#footnote-2), ktorých súčasťou boli aj mostné objekty, pričom z toho bol:  - minimálne 1 projekt, ktorého zmluvná hodnota (celková zmluvná cena stavebných prác) bola minimálne **5 000 000,- EUR bez DPH**. | **Odborná spôsobilosť na výkon činnosti** **stavebného dozoru pre kategóriu Inžinierske stavby** podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov – zápis v Evidencii oprávnených osôb autorizovaných stavebných inžinierov SKSI, typ zoznamu: Stavebný dozor, **kategória: inžinierske stavby – dopravné stavby (21)** alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |
|  | **Špecialista na koľajové stavby – 1 osoba** | Minimálne **5 rokov praxe** v oblasti výkonu činnosti stavebného dozoru pri výstavbe inžinierskych stavieb | X | **Odborná spôsobilosť na** **výkon činnosti stavebného dozoru pre kategóriu Inžinierske stavby** podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov – zápis v Evidencii oprávnených osôb autorizovaných stavebných inžinierov SKSI, typ zoznamu: Stavebný dozor, **kategória: inžinierske stavby – dopravné stavby (21), špecifikácia koľajové stavby** alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |
|  | **Špecialista na mosty – 1 osoba** | Minimálne **5 rokov praxe** v oblasti výkonu činnosti stavebného dozoru pri výstavbe mostov a nadjazdov | Odborník musí preukázať, že vykonával činnosť stavebnotechnického dozoru pri výstavbe mostov a nadjazdov[[2]](#footnote-3), pričom z toho boli:  - minimálne na 1 moste/nadjazde, pričom minimálne jeden most/nadjazd bol realizovaný ponad komunikáciu alebo vodný tok;  - minimálne na 1 projekte, ktorého zmluvná hodnota (celková zmluvná cena stavebných prác) bola minimálne **500 000,- EUR bez DPH**. | **Odborná spôsobilosť** **na výkon činnosti stavebného dozoru pre kategóriu Inžinierske stavby** podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov – zápis v Evidencii oprávnených osôb autorizovaných stavebných inžinierov SKSI, typ zoznamu: Stavebný dozor, **kategória: inžinierske stavby - mosty, tunely (22)** alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |
|  | **Špecialista na elektro – 1 osoba** | Minimálne **5 rokov praxe** v oblasti výkonu činnosti stavebného dozoru pri prácach týkajúcich sa silnoprúdového vedenia a trakčného vedenia a pri prácach spojených so slaboprúdovými rozvodmi v rámci líniovej stavby | Odborník musí preukázať, že vykonával činnosť stavebného dozoru pri prácach týkajúcich sa silnoprúdového vedenia, trakčného vedenia a pri prácach spojených so slaboprúdovými rozvodmi v rámci líniovej stavby, pričom z toho bol:  - minimálne 1 projekt, ktorého zmluvná hodnota v rámci jednej zákazky (celková zmluvná elektro časti líniovej stavby) bola minimálne **200 000 EUR bez DPH.** | **Odborná spôsobilosť** **na výkon činnosti stavebného dozoru pre kategóriu Inžinierske stavby** podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov – zápis v Evidencii oprávnených osôb autorizovaných stavebných inžinierov SKSI, typ zoznamu: Stavebný dozor, **kategória: Technické, technologické a energetické vybavenie stavieb - elektrotechnické zariadenia (33)**, alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |

* 1. Uchádzač môže jednou osobou preukázať splnenie požiadaviek na 2 alebo aj 3 odborné pozície uvedené v bode 2.4 tejto časti súťažných podkladov vyššie (s výnimkou uvedenou v bode 2.6 tejto časti súťažných podkladov nižšie) s tým, že táto osoba musí spĺňať všetky požiadavky na dané odborné pozície kumulatívne.
  2. Jedna osoba nemôže zastávať funkcie odborníka č. 1 (Hlavný stavebný dozor – špecialista na dopravné stavby) a zároveň aj č. 4 (Špecialista na elektro). Táto podmienka je odôvodnená hierarchiou pozícií v rámci plnenia povinností podľa Zmluvy a tým, že v priebehu plnenia Zmluvy môže vzniknúť potreba paralelného plnenia povinností týchto odborníkov.
  3. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO. V takomto prípade musí uchádzač Verejnému obstarávateľovi preukázať, že pri plnení Zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (§ 34 ods. 1 písm. g) ZVO), uchádzač môže využiť kapacity inej osoby len, ak táto bude reálne vykonávať činnosti, na ktoré sa kapacity vyžadujú.

SUMARIZÁCIA PRÍLOH SÚŤAŽNÝCH PODKLADOV

Príloha č. A.1 Krycí list ponuky (vzor)

Príloha č. A.2 Čestné vyhlásenie o akceptácií podmienok Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. A.6 Zoznam odborníkov a zoznam referencií (vzor)

Príloha č. A.7 Vyhlásenie odborníka (vzor)

Príloha č. A.8 Súhlas so spracovaním osobných údajov (vzor)

Príloha č. A.9 Jednotný európsky dokument v zmysle § 39 ZVO

Príloha č. B.1 Projektová dokumentácia stavby „KE, Rekonštrukcia a modernizácie cesty II/552 – Slanecká cesta“ – zverejnená na webstránke <https://josephine.proebiz.com/sk/tender/9851/summary> v znení jej neskorších úprav

Príloha č. C. 1 Návrh uchádzača na plnenie kritéria (vzor)

Príloha č. C. 2 Cenová tabuľka

Príloha č. D. 1 Návrh Zmluvy o poskytnutí služieb

1. Pre účely hodnotenia podmienok účasti sa za „**Cestné alebo miestne komunikácie**“ považujú cestné a miestne komunikácie zodpovedajúce klasifikácií stavieb Typ 2, Oddiel 21, skupina 211 (Cestné komunikácie a miestne komunikácie) podľa Vyhlášky č. 323/2010, ktorou sa vydáva Štatistická klasifikácia stavieb alebo ekvivalentného predpisu. [↑](#footnote-ref-2)
2. Pre účely hodnotenia podmienok účasti sa za „**Mosty alebo nadjazdy**“ považujú mosty a nadjazdy zodpovedajúce klasifikácií stavieb Typ 2, Oddiel 21, skupina 214, Trieda 2141 (Mosty a nadjazdy) podľa Vyhlášky č. 323/2010, ktorou sa vydáva Štatistická klasifikácia stavieb alebo ekvivalentného predpisu. [↑](#footnote-ref-3)